### Beslutninger

Fremsendes til Magistratsafdelingen for Teknik og Miljø og Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 6. november 2024 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA V, KF, RV, LA og DD

Beslutningsforslag

Partierne foreslår at Yvonne Eriksen og Magistratsafdeling for Teknik & Miljø hurtigt sætter sig for bordenden og samler alle relevante aktører – der skal på banen for at sikre at [adresse] bliver [adresse] førende juleby.

Arbejdet skal bl.a. have fokus på erhvervslivets ”julevilkår” i midtbyen og samtidig sikre de allerbedste fysiske rammer på torve og pladser og ikke mindst: sikre at [adresse] også fremadrettet vil oplyse midtbyen i juletiden.

Motivation

[adresse] skal tænke stort, sammen skal vi skabe [adresse] hyggeligste juleby der skal kunne måle sig med de største julebyer i [adresse]. Vi vil skabe en magisk juleoplevelse, der spreder stemning og glæde i hele byen. Sammen løfter vi [adresse] til en ny liga og sætter [adresse] på landkortet som en uforglemmelig juledestination.

[adresse] skal skabe rammerne for en fantastisk juleoplevelse med events og et julemarked fyldt med boder, der sælger juledekorationer, håndlavede gaver, varme drikke, lækker mad, gløgg og brændte mandler. Julestemningen skal sprede sig ud over hele byen – ikke kun på [adresse], men også på torve og i sidegader. Byens allerede populære juleevents, som f.eks. i [adresse], skal bindes sammen, så [adresse] fremstår som et julemekka på linje med [adresse] og [adresse], hvor bystyret og handelslivet har formået at skabe en stor turistmagnet, der gavner handelslivet i adskillige uger og måske endda måneder.

Opgaven skal løftes i fællesskab mellem de erhvervsdrivende – både små og store – samt foreninger, organisationer og kommunen. Sammen har vi de kræfter, der skal til for at løfte [adresse] som juleby til nye højder og virkelig sætte byen på landkortet. Målet er at skabe værdi for aarhusianere, østjyder og resten af landet. Erfaringerne fra [adresse] viser, at folk er villige til at rejse langt for en magisk juleoplevelse, og det kan også blive en stor gevinst for detailhandlen i [adresse], som har brug for en hjælpende hånd. Når folk besøger byen, spiser, overnatter og handler, vil det skabe en positiv effekt for mange leverandører og andre aktører.

Beslutningsforslaget skal nu bredes ud, og alle gode kræfter skal samles. De mange interessenter, især detailhandlen, skal høres, og eksperter samt eventfolk skal bidrage til at føre planen ud i livet. En handlingsplan skal udarbejdes i samarbejde med de forskellige parter, faciliteret af [adresse], gerne med støtte fra et eventfirma og en arbejdsgruppe. Økonomien skal være på plads senest ved budgetforhandlingerne i september 2025. Det er afgørende med en fast styring og fremdrift i processen.

Eksempler på forslag til aktører som kan indgå i processen:

Strøgforeningen, Aarhus City Forening, [adresse], Erhverv Aarhus, små, mellem store og store erhvervsdrivende, [adresse] håndværkerforeningen, [adresse], kulturelle institutioner (ARoS, [adresse], Den Gamle By, [adresse] og byens mange kultur institutioner også de mindre er der plads til) og detailhandlen i forskellige kvarterer ([adresse], [adresse], [adresse]. Listen over interessenter er helt sikret lang, alle velkommen til at byde ind på [adresse] som [adresse] førende juleby.